Komission asetus (EY) N:o 620/2000, annettu 23 päivänä maaliskuuta 2000, neuvoston asetuksen (EY) N:o 1722/1999 muuttamisesta Marokosta peräisin olevan durumvehnäjauhon ja eräiden viljojen jätetuotteiden tuonnin osalta



Virallinen lehti nro L 075 , 24/03/2000 s. 0044 - 0044



Komission asetus (EY) N:o 620/2000, annettu 23 päivänä maaliskuuta 2000, neuvoston asetuksen (EY) N:o 1722/1999 muuttamisesta Marokosta peräisin olevan durumvehnäjauhon ja eräiden viljojen jätetuotteiden tuonnin osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Algeriasta, Marokosta ja Egyptistä peräisin olevien leseiden, lesejauhojen ja tiettyjen viljojen seulomisessa, jauhamisessa tai muussa käsittelyssä syntyneiden muiden jätetuotteiden sekä Marokosta peräisin olevan durumvehnäjauhon tuonnista 29 päivänä heinäkuuta 1999 annetun neuvoston asetuksen (EY) N:o 1722/1999(1) ja erityisesti sen 6 artiklan, sekä katsoo seuraavaa: (1) Vuodesta 1978 voimassa olleessa Euroopan yhteisön ja Marokon yhteistyösopimuksessa määrätyt Marokosta peräisin olevien leseiden, lesejauhojen ja durumvehnäjauhon tuontiin liittyvät myönnytykset pantiin täytäntöön asetuksella (EY) N:o 1722/1999. (2) Kyseinen yhteistyösopimus korvataan 1 päivästä maaliskuuta 2000 uudella Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyllä Euro-Välimeri-sopimuksella(2). Aiemmasta yhteistyösopimuksesta johtuvien myönnytysten voimassaolo lakkaa kyseisenä päivämääränä. (3) Asetus (EY) N:o 1722/1999 olisi näin ollen muutettava ja poistettava viittaukset Marokon alkuperää oleviin tuotteisiin. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1722/1999 seuraavasti: 1. Korvataan 1 artikla seuraavasti: " 1 artikla Tässä asetuksessa annetaan säännökset, joita sovelletaan Algeriasta ja Egyptistä peräisin olevien leseiden, lesejauhojen ja tiettyjen viljojen seulomisessa, jauhamisessa tai muussa käsittelyssä syntyneiden muiden jätetuotteiden erityiseen tuontimenettelyyn." 2. Korvataan 2 artikla seuraavasti: " 2 artikla Algeriasta peräisin olevien, CN-koodeihin 2302 30 10-2302 40 90 kuuluvien leseiden, lesejauhojen ja tiettyjen viljojen seulomisessa, jauhamisessa tai muussa käsittelyssä syntyneiden muiden jätetuotteiden yhteisöön suuntautuvaan tuontiin sovelletaan tullia, joka on 40 % yhteisessä tullitariffissa vahvistetuista määristä, ja josta vähennetään 7,25 EUR tonnilta." 3. Korvataan 4 artikla seuraavasti: " 4 artikla Edellä 2 ja 3 artiklaa sovelletaan kaikkeen tuontiin, jonka osalta tuoja voi toimittaa todisteen siitä, että Algeria on kantanut vientiveron Algerian kanssa tehdyn yhteistyösopimuksen 21 artiklan mukaisesti ja Egypti on kantanut vientiveron Egyptin kanssa tehdyn yhteistyösopimuksen 20 artiklan mukaisesti." 4. Poistetaan 5 artikla. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä maaliskuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä maaliskuuta 2000. Komission puolesta Franz Fischler Komission jäsen (1) EYVL L 203, 3.8.1999, s. 16. (2) EYVL L 70, 18.3.2000, s. 2.